Nako 2 Nako

Nako 2 Nako (Nako to Nako, N2N au Nako 2 Nako Soldiers) ni kundi la hip hop kutoka Kaskazini mwa Tanzania - Arusha. Kundi linaundwa na wanachama wanne (4) ambao ni Lord Eyez,
G Nako, Ibra da Hustler na Bou Nako. Msanii Ibra da Hustler alijitoa kwenye kundi mwezi wa 11, mwaka 2008 kutokana na kupishana maelewano na wanamuziki wenzake kwenye kundi. Hivyo, Ibra da Hustler anaendelea kufanya muziki wake mwenyewe pasipo kua na kundi (solo artist). Jina la Nako 2 Nako lilipatikana katika gym ya mazoezi (maarufu kama dojo) ambayo iliwakutanisha wanamziki hawa wakiwa wanafanya mazoezi. Kundi hili pia linaundwa na wasanii wengine ambao bado hawajapata umaarufu sana (Junior nakos) pamoja na wanakikundi wengine wasio wanamziki, yaani jumuia ya wanamazoezi wa gym ambayo mazoezi ya dojo yalikua yakifanyika.

Kwa muda mrefu kundi hili limeonyesha uwezo mkubwa katika kuwakilisha muziki wa kizazi kipya aina ya rap au hip hop. Nako 2 Nako wamepata umaarufu kwa ustadi wao wa kughani kwa kutumia Lugha ya Kiswahili.

 Baadhi ya nyimbo zao maarufu 
 Ndio Zetu Kuwakilisha 2005
 Bang 2007
 Hawatuwezi 2005
 Bang Rmx 2008
 Mchizi Wangu 2008
 Hakuna Mahali Kama 2008
 Hiphop 2008
 Iko Wazi 2009
 Mpango Mzima 2010
 Wawiwo 2010
 Katikati 2010
 Hardcore 2018
Na bado tunazidi

Viungo vya Nje
Nako 2 Nako katika MySpace

Category:Wanamuziki wa Tanzania
Category:Hip Hop ya Bongo
Category:Muziki wa kizazi kipya
Category:Makundi ya Hip Hop ya Tanzania
Category:Wanamuziki wa Hip Hop wa Tanzania